**ИЗВЕШТАЈ ЗА ПРОЦЕНКА НА ВЛИЈАНИЕТО НА РЕГУЛАТИВАТА**

|  |  |
| --- | --- |
| Назив на министерство: | Министерство за животна средина и просторно планирање |
| Назив на предлогот на закон: | Предлог на Закон за изменување и дополнување на Законот за управување со отпад |
| Одговорно лице и контакт информации: | Ана Каранфиловска Мазнева, Раководител на Сектор за отпад |
| Вид на Извештај | ✓Нацрт  Предлог |
| Обврската за подготовка на предлогот на закон произлегува од: | Годишната програма за работа на Владата на Република  Македонија  НПАА  √ Заклучок на Владата на Република Македонија  Друго  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Поврзаност со Директивите на ЕУ | Нема |
| Дали нацрт извештајот содржи информации согласно прописите кои се однесуваат на класифицираните информации | Да  ✓Не |
| Датум на објавување на нацрт Извештајот на ЕНЕР: | 22 Јуни 2015 година |
| Датум на доставување на нацрт Извештајот до Министерството за информатичко општество и администрација: | 23 Јуни 2015 |
| Датум на добивање на мислењето од Министерството за информатичко општество и администрација: |  |
| Рок за доставување на предлогот на закон до Генералниот секретаријат | 22 Јуни 2015 година |

**1. Опис на состојбите во областа и дефинирање на проблемот**

*1.1 Опис на состојбите*

Согласно со членот 68 од Законот за управување со отпадот се забранува исфрлање на отпадните масла и остатокот од отпадните масла при нивна преработка во почвата, во водите, во садовите за комунален отпад, во канализационите и во другите инфраструктурни системи и објекти, како и складирање, преработка и отстранување на отпадните масла на места кои не се предвидени за таа намена и преработка и/или отстранување на отпадните масла коишто предизвикуваат загадување на воздухот над пропишаните гранични вредности согласно со прописите за заштита на воздухот, здравјето на луѓето и животната средина. Поседувачите на отпадните масла се должни да ги предадат отпадните масла во собирно место, центар за собирање или во инсталација за преработка или за отстранување на отпадните масла.

Исто така согласно со законот, поседувачите на отпадните масла во зависност од количините на отпадните масла што годишно ги создаваат се должни да обезбедат собирно место за отпадните масла, нивно привремено складирање, или нивно безбедно пренесување во центар за собирање. Донесен и Правилник за постапките и начинот на собирање, транспортирање, преработка, складирање, третман и отстранување на отпадните масла и начинот на

водење евиденција и доставување на податоците.

*1.2 Причини за проблемите кои се предмет на разгледување*

Согласно постојното законско решение обврска за водење евиденција имаат само поседувачите на отпадните масла. Но самата евиденција не дава можност за јасно следење на маслата пуштени на пазарот и маслата кои се отпад, со што се оневозможува контролата на количините на отпадните масла со кои се постапува понатаму т.е. дали реалните количини на создадено отпадно масло завршуваат во лиценцираните инсталации. Ваквата состојба, без водење на евиденцијата од пуштањето на пазарот на маслата па се до моментот кога тие стануваат отпад овозможува непрописно постапување со отпадните масла, кои најчесто се користат како алтернативно гориво на места кои не се предвидени за таа намена и со тоа предизвикуваат загадување на воздухот над пропишаните гранични вредности согласно со прописите за заштита на воздухот, здравјето на луѓето и животната средина.

**2. Цели на предлог регулативата**

Со новиот предлог текст на законот ќе се овозможи попрецизно водењето на евиденцијата од страна на поседувачите на отпадните масла кои ќе бидат должни да водат евиденција и за набавените количини и залихи на моторните масла, евиденција на употребените моторни масла, евиденција за начинот на постапувањето со отпадните моторни масла, како и евиденција за видот и количината на продадените отпадни масла преку воведување на обврска за доставување на шест месечни и годишни извештаи до органот на државната управа надлежен за вршење на стручни работи од областа на животната средина односно Управата за животна средина.

Зголемување на контролата на количините на создадени отпадни масла и начинот на кој со истите се постапува со што ќе се намали можноста на злоупотреба на отпадните масла и нивно горење на места кои не се предвидени за таа намена и со тоа предизвикуваат загадување на воздухот над пропишаните гранични вредности согласно со прописите за заштита на воздухот, здравјето на луѓето и животната средина.

**3. Можни решенија (опции)**

*3.1 Опис на решението „не прави ништо“*

Решението „не прави ништо“ - Доколку не се донесе Предлог на Закон за изменување и дополнување на Законот за управување со отпадот постои можност да се оневозможи реална контролата на количините на отпадните масла со кои се постапува понатаму т.е. дали реалните количини на создадено отпадно масло завршуваат во лиценцираните инсталации. Ваквата состојба, без водење на евиденцијата од пуштањето на пазарот на маслата па се до моментот кога тие стануваат отпад овозможува непрописно постапување со отпадните масла, кои најчесто се користат како алтернативно гориво на места кои не се предвидени за таа намена и со тоа предизвикуваат загадување на воздухот над пропишаните гранични вредности согласно со прописите за заштита на воздухот, здравјето на луѓето и животната средина.

*3.2 Опис на можните решенија (опции) за решавање на проблемот*

Опција 1**:** ДА СЕ ДОНЕСЕ Предлог на Закон за изменување и дополнување на Законот за управување со отпадот

1. **Проценка на влијанијата на регулативата**

*Можни позитивни и негативни влијанија од секоја од опциите:*

Опција „не прави ништо“

*4.1 Економски влијанија*

*нема влијание*

*4.2 Фискални влијанија*

*нема влијание*

*4.3 Социјални влијанија*

Негативно влијание - ќе се дозволи на социјалната група граѓани да го злоупотребуваа отпадното масло за загревања на места кои не се предвидени за таа намена и со тоа негативно влијаат врз животната средина односно загадување на воздухот а особено здравјето на луѓето.

*4.4 Влијанија врз животната средина*

Негативно влијание – како резултат на употребата на отпадното масло за загревања на места кои не се предвидени за таа намена се предизвикува загадување на воздухот над пропишаните гранични вредности согласно со прописите за заштита на воздухот, здравјето на луѓето и животната средина

*4.5 Административни влијанија и трошоци –*

*нема влијание*

*а) трошоци за спроведување*

*нема влијание*

*б)трошоци за почитување на регулативата*

нема влијание

Опција 1 - Донесување на Закон за изменување и дополнување на Законот за управување со отпад

*4.1 Економски влијанија*

*нема влијание*

*4.2 Фискални влијанија*

*нема влијание*

*4.3 Социјални влијанија*

*Намалување на злоупотребата на отпадните масла и нивно користење за загревање на места кои не се наменети за таа намена.*

*4.4 Влијанија врз животната средина*

*Позитивни влијание – зголемување на контролата над користењето на отпадното масло и водење евиденција за истото како воведување на обврската за доставување на шест месечни и годишни извештаи до Управата за животна средина ќе овозможи зголемување на контролата на количините на создадени отпадни масла и начинот на кој со истите се постапува со што се влијае на намалување на злоупотреба на истите кое ќе доведе до подобрување на животната средина а особено квалитето на воздухот.*

*4.5 Административни влијанија и трошоци –*

*а) трошоци за спроведување*

*нема влијание*

*б)трошоци за почитување на регулативата*

*нема влијание*

**5. Консултации**

*5.1 Засегнати страни и начин на вклучување*

Министерство за финансии, Секретаријат за законодавство, Министерство за информатичко општество и администрација, Министерство за економија, Министерство за транспорт и врски, Заедница на едници на локална самоуправа и Кабинет на Заменик претседателот на владата на Република Македонија задолжен за економски прашања.

*5.2 Преглед на добиените и вградените мислења*

*5.3 Мислењата кои не биле земени предвид и зошто*

**6. Заклучоци и препорачано решение**

*6.1 Споредбен преглед на позитивните и негативните влијанија на можните решенија (опции)*

Опција – „не прави ништо“ е неприфатлива затоа што со недонесувањето на Предлог на Закон за изменување и дополнување на Законот за управување со отпад се остава можност реалната количина на отпадни масла да не завршува во лиценцираните инсталации. Ваквата состојба, без водење на евиденцијата од пуштањето на пазарот на маслата па се до моментот кога тие стануваат отпад овозможува непрописно постапување со отпадните масла, кои најчесто се користат како алтернативно гориво на места кои не се предвидени за таа намена и со тоа предизвикуваат загадување на воздухот над пропишаните гранични вредности согласно со прописите за заштита на воздухот, здравјето на луѓето и животната средина.

*Опција 1* е прифатливо решение затоа што со ваквото законско решение ќе се наметне обврска за поседувачите на отпадни масла да водат евиденција за количините и залихите на моторни масла кои ги поседуваат, начинот на кој постапуваат со нив како и за продадените и количини и начинот на кој истите се транспортираат со што ќе се влијае и на подигнување на свеста за нивно соодветно постапување.

*6.2 Ризици во спроведувањето и примената на секое од можните решенија (опции).*

Ризик од Опција 1 е ненавремено и целосно воспоставување на предвидените евиценции пропишани согласно законот.

*6.3 Препорачано решение со образложение*

Да се прифати опција 1 - донесување на Законот за изменување и дополнување на Законот за управување со отпад бидејќи на тој начин ќе се придонесе кон подобро управување со отпадните масла и водење на евиденција за истите.

**7. Спроведување на препорачаното решение**

* 1. *Потреба од менување на закони и подзаконска регулатива во областа или други сродни области*

Не постои потреба од промена на регулатива во областа или друга сродна регулатива

*7.2 Потребни подзаконски акти и рок за нивно донесување*

Предвидено е донесување на Правилник за начинот и постапката за водење на евиденција за набавените количини и залихи на моторните масла, евиденција на употребените моторни масла, евиденција за начинот на постапувањето со отпадните моторни масла, како и евиденција за видот и количината на продадените отпадни масла и начинот на нивното транспортирање, формата и содржината на извештаите како и начинот на нивното доставување.

* 1. *Органи на државната управа, државни органи и други органи надлежни за спроведување*

*Министерство за животна средина и просторно планирање (Управа за животна средина).*

**8. Следење и евалуација**

*8.1 Начин на следење на спроведувањето*

Следењето ќе го врши државната управа надлежен за вршење на стручни работи од областа на животната средина односно Управата за животна средина орган во состав на Министерството за животна средина и просторно планирање.

*8.2 Евалуација на ефектите од предлогот на закон и рокови*

Евалуацијата на ефектите ќе започне да се врши по донесување на предвидениот подзаконски акт и воспоставување на потребните евиденции во рок од една година од донесувањето на регулативата.

**Изјава од државниот секретар**

**Нацрт Извештајот за проценка на влијанието на регулативата е изготвен во согласност со Методологијата за проценка на влијанието на регулативата. Тој дава реална проценка на можните влијанија и очекуваните ефекти, како и трошоците кои се однесуваат на секоја од утврдените можни решенија (опции) за решавање на проблемот.**

**Датум: 22.06.2015 година потпис на државен секретар**

**д-р Соња Лепиткова**

**Изјава од министерот**

**Врз основа на резултатите од анализите прикажани во Извештајот за проценка на влијанието на регулативата сметам дека препорачаното решение (опција) претставува најдобар начин за решавање на проблемот и постигнување на очекуваните ефекти на најекономичен начин.**

**Датум: 22.06.2015 година Nurhan Izairi**

**потпис на министерот**